<classify> Awali, mchezo huo ulipangwa kuchezwa Juni 11, mwaka huu lakini juzi TFF ilitangaza kuurudisha nyuma hadi Mei 25, mwaka huu ili kutoa nafasi ya upatikanaji wa wachezaji wa timu ya taifa inayojiandaa na mchezo wa kirafiki dhidi ya Kenya na michuano ya Kombe la Mataifa Afrika.Kwa mujibu wa msemaji wa Yanga ambaye pia ni Mkuu wa Idara ya Habari na Mawasiliano wa klabu hiyo, Jerry Muro, ratiba iliyopo inawabana kiasi kwamba hawana nafasi ya kupumua.Kwa mfano timu inaingia kesho leo inaingia kambini na Jumamosi inaanza safari ya basi na kuingia saa nne usiku kule Songea, kisha Jumapili inacheza yaani hakuna hata muda wa kufanya mazoezi, alisema.Muro alifafanua kuwa baada ya mchezo dhidi ya Majimaji wanatarajia Jumatatu kurudi kwa basi Dar es Salaam na kisha Jumanne ni droo ya Kombe la Shirikisho Afrika wakati Jumatano itakuwa siku ya mchezo wa fainali dhidi ya Azam Fc.Alisema kiungwana ratiba hiyo haiko sawa kwao na kwamba kwa vile mchezo huo ni wa wote, ni vema wakapewa nafasi kidogo ya kujiandaa na fainali na pia kuwapa wachezaji muda wa kupumua.Tunaiangukia TFF, wadhamini wetu Azam kuweka mambo sawa, kama timu ya taifa inakwenda Kenya, basi mchezo wa FA tuuweke pembeni kwanza, alisema.Wakati huo huo, Muro amewaomba radhi mashabiki wa soka nchini, watani zao Simba kwa kauli zake ambazo zilikuwa zikiwakera, kwani maneno aliyokuwa akiyatoa yalilenga kulinda kibarua chake.Alisema huu ni wakati wa kusameheana na kwamba aliyokuwa akiyazungumza yalilenga kunogesha ushindani katika soka.  <topic>: michezo 